CELEX: C2007/199/28
Language: et
Date: 2007-08-25 00:00:00
Title: Kohtuasi C-261/07: Eelotsusetaotlus, mille esitas Rechtbank van koophandel te Antwerpen 1. juunil 2007 . aastal — VTB-AB NV versus Total Belgium NV

25.8.2007   
            
            
               ET
            
            
               Euroopa Liidu Teataja
            
            
               C 199/18
            
         Eelotsusetaotlus, mille esitas Rechtbank van koophandel te Antwerpen 1. juunil 2007. aastal — VTB-AB NV versus Total Belgium NV
   (Kohtuasi C-261/07)
   (2007/C 199/28)
   Kohtumenetluse keel: hollandi
   Eelotsusetaotluse esitanud kohus
   Rechtbank van koophandel te Antwerpen
   Põhikohtuasja pooled
   
      Hageja: VTB-AB NV
   
      Kostja: Total Belgium NV
   Eelotsuse küsimused
   Kas Euroopa Parlamendi ja nõukogu direktiiv 2005/29/EÜ (1) ebaausate kaubandustavade direktiiviga on vastuolus Belgia 14. juuli 1991. aasta seaduse kaubandustavade ja tarbijate teavitamise ning tarbijakaitse kohta artikkel 54, mille kohaselt — seaduses ammendavalt loetletud erandeid arvestamata — keelatakse kõik müüja poolt ostjale tehtavad ostuga seotud pakkumised, mille puhul pakutakse koos kaubaga, mille tarbija ostab, selliseid tasuta teenuseid, mis on seotud selle kauba ostuga, ega arvestata üldse üksikjuhtumi asjaoludega ja eelkõige sõltumatult mõjust, mida konkreetne pakkumine keskmisele tarbijale avaldada võib ning sõltumatult sellest, et sellise pakkumise asjaolusid arvestades saab seda pidada ametialaseks hoolikuseks ja ausaks kaubandustavaks.
   
      (1)  Euroopa Parlamendi ja nõukogu 11. mai 2005. aasta direktiiv 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ELT L 149, lk 22).